Predkladacia správa

	Vláda Slovenskej republiky uznesením č. 590 z 27. júna 2001 schválila Národný program rozvoja životných podmienok občanov so zdravotným postihnutím vo všetkých oblastiach života a súčasne v bode B.5. citovaného uznesenia uložila ministrovi práce, sociálnych vecí a rodiny SR predkladať na rokovanie vlády SR súhrnnú správu o realizácii opatrení Národného programu rozvoja životných podmienok občanov so zdravotným postihnutím vo všetkých oblastiach života za rok 2001 do 30. júna nasledujúceho roku. 

	Predkladaný materiál „Súhrnná správa o realizácii opatrení Národného programu rozvoja životných podmienok občanov so zdravotným postihnutím vo všetkých oblastiach života za rok 2001 vrátane opatrení na obdobie 2002 a následne“ obsahuje vyhodnotenie plnenia jednotlivých opatrení určenými gestormi za rok 2001, ako aj  súbor opatrení na rok 2002 a následne.

	Materiál prešiel medzirezortným pripomienkovým konaním a následne bol prerokovaný na Rade vlády SR pre problematiku občanov so zdravotným postihnutím dňa 25.6.2002.

	Prijatie “Súhrnnej správy o realizácii opatrení Národného programu rozvoja životných podmienok občanov so zdravotným postihnutím vo všetkých oblastiach života za rok 2001 vrátane opatrení na obdobie 2002 a následne“ nemá finančný, ekonomický a enviromentálny vplyv a vplyv na zamestnanosť.